armvectores/hy_wikipedia_2023 huggingface dataset:
(6549) Սկրյաբին

(6549) Սկրյաբին (անգլ.՝ Skryabin), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,348319 ա. մ., առավելագույնը մոտենում է 2,0436 ա. մ. հեռավորության վրա և հեռանում 2,653 ա. մ.։ Արեգակի շուրջ մեկ ամբողջական պտույտ է կատարում 1314,42 երկրային օրվա ընթացքում, իր ուղեծրով շարժվելով միջինում 0,273885 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6549) Սկրյաբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծովահենը (օպերա)

Անվան այլ կիրառումների համար տե՛ս՝ Ծովահենը (այլ կիրառումներ)Ծովահենը (իտալերեն՝ Il pirata), իտալացի երգահան Վինչենցո Բելլինիի օպերա երկու գործողությամբ։ Իտալերեն լիբրետտոն Ֆելիչե Ռոմանիի ըստ անգլիացի գրող Չարլզ Մետյուրինի «Բերտրամ, կամ Սուրբ Ալդոբրանդի ամրոցը» պիեսի (1818)։ Օպերայի առաջնախաղը կայացել է 1827 թվականի հոկտեմբերի 27-ին Միլանի Լա Սկալա թատրոնում՝ մեծ հաջողությամբ։ Գլխավոր դերերգերում հանդես են եկել Ջովաննի Ռուբինին (Գուալտիերո) և Հենրիետա Մերիկ-Լալանդը (Իմոջենե)։ Իմոջենեի դերերգը 20-րդ դարում կատարել են ի թիվս այլոց Մարիա Կալլասը և Մոնտսերատ Կաբալիեն։


== Գործող անձիք ==


== Արտաքին հղումներ ==
Օպերայի ձայնագրությունների ցանկը
Անվարորդ ավտոմեքենա Google

Անվարորդ ավտոմեքենա Google, Google ընկերության նախագիծ։ Ներկա ժամանակում նախագիծը իրականացնում է Google X լաբարատորիան։ Նախագիծը ղեկավարում է ինժեներ Սեբաստիան Տրանը՝ Ստենֆորդի համալսարանի, արհեստական ինտելեկտի լաբարատորիայի տնօրենը, ով Google Street View սերվիսի ստեղծողներից մեկն է։ Այդ խումբը զբաղվում էր Ստենլիի (անգլ.՝ Stanley) նախագծով՝ Ստենֆորդի համալսարանում, որը 2005 թվականին հաղթելով DARPA Grand Challenge-ը ԱՄՆ-ի Պաշտպանության նախարարության կողմից ստացել է $2 միլիոն պարգև։ Խումբը, որը զբաղվել է անվարորդ ավտոմեքենայի հավաքումով, հաճախ անվանում են Գուգլոմոբիլ։


== Ստեղծման պատմությունը ==
2011 թվականի հունիսին Google ընկերությունը հաջողությամբ ընդունեց օրենք Նևադա նահանգում, որը թույլ է տալիս անվարորդ ավտոմեքենայի ազատ երթևեկությունը ընդհանուր օգտագործման ճանապարհներով։ Google-ը հրաժարվեց բացատրել թե ինչու է այդ օրենքը ընդունել Նևադա նահանգում։
2012 թվականի մայիսին Նևադա նահանգի տրանսպորտային միջոցների գործակալությունը Google-ին տվեց համապատասխան արտոնագիր, իսկ անկախ դիտորդի կոմիտեն, որը իրականացնում է անվարորդ ավտոմեքենայի արտոնագրի տրման հսկողությունը, հաստատում է համարանիշի դիզայնը՝ անվերջության նշան կարմիր ֆոնի վրա։
2012 թվականի սեպտեմբերին Կալիֆորնիա նահանգի ղեկավարությունը հրապարակել է ավտոմեքենայի օգտագործումը ավտոպիլոտի ֆունկցիայով։


== Նկարագրությունը ==
Սիստեմը օգտագործում է ինֆորմացիա, որը հավաքել է Google Street View սերվիսը. տեսախցիկներ, ցուցիչ LIDAR, որը տեղադրված է ավտոմեքենայի տանիքում, ռադար՝ ավտոմեքենայի առջևի մասում՝ միացած ետևի անիվներից մեկին, որը օգնում է որոշել ավտոմեքենայի գտնվելու վայրը քարտեզի վրա։
2010 թվականի Google-ը փորձարկեց մի քանի ավտոմեքենաներ՝ օժտված այդ համակարգի սարքավարումներով։ Իրական պայմաններում, առանց վարորդի, մեքենան անցել է մոտավորապես 1600 կմ ամբողջովին ավտոնոմ և էլի 225308 կմ՝ վարորդի մասնակի ղեկավարությամբ։ Ըստ Google-ի պնդումների, ավտոմատացված սիստեմը կարող է կրճատել ավտովթարների քանակը, նաև ավելի էֆեկտիվ է օգտագործում վառելիքը։
Պրոեկտում մասնակցում են 10 ավտոմեքենա՝ 6 Toyota Prius, 3 Lexus RX460h, 1 Audi TT, նաև 12 վարորդ և 15 ինժեներ։
2012 թվականին Google ընկերությունը իր բլոգում հայտարարեց որ իրենց ավտոմեքենաները անցել են 300.000 մղոն, ավելի քան 480.000 կմ վարորդի քիչ մասնակցությամբ։ Դա թույլ տվեց, որ ընկերությունը կրճատի ուղևորների քանակը 1-ով։


== Նշումներ ==


== Ծանոթագրություններ ==
Sebastian Thrun: Google’s driverless car Archived 2011-06-22 at the Wayback Machine. Конференция TED (Март 2011)
http://lenta.ru/news/2012/08/08/autogoogle/
http://www.vedomosti.ru/auto/news/2282426/google_testiruet_gonochnyj_bespilotnyj_avtomobil
Աննա Գարդելլ-Էրիկսոն

Աննա-Մարիա Գարդելլ-Էրիկսոն (շվեդերեն՝ Anna Maria Gardell-Ericson, հոկտեմբերի 10, 1853(1853-10-10), Visby parish, Գոտլանդ, Գոտլանդ, Շվեդիա - հունիսի 2, 1939(1939-06-02), Engelbrekt church parish, Շվեդիա), շվեդ նկարիչ և ջրանկարիչ։ Հիմնականում ստեղծել է ափամերձ տեսարաններ և բնանկարներ լճերով կամ գետերով։


== Կենսագրություն ==
Աննա-Մարիայի հայրը՝ Յուհանը, հայտնի էր որպես բնանկարիչ, չնայած նրա գլխավոր գործն ու զբաղմունքը, ամենայն հավանականությամբ, ծառայությունն էին տեղական կառավարման վարչությունում։ 16 տարեկանում աղջնակը սկսել է զբաղվել  գեղանկարչությամբ և հասցրել է իր տաղանդն այդ բնագավառում այնպես դրսևորել, որ նրան ուղարկել են Շվեյցարիա սովորելու։ Ավելի ուշ Աննա Մարիան Պեր Ռոյալ Դենիել Հոլմի հետ սովորել է Ստոկհոլմի Ազատ արվեստների թագավորական ակադեմիայում։ 1875 թվականին նա առաջին անգամ իր աշխատանքները ներկայացրել է Ակադեմիայի ցուցահանդեսներից մեկում։ Հաջորդ տարի նա Ֆիլադելֆիայի Համաշխարհային ցուցահանդեսում նվաճել է բրոնզե մեդալ։
1879 թվականին Աննա-Մարիան մեկնել է Փարիզ՝ այնտեղ ուսումը շարունակելու Ալեքսանդր-Լուի Լելոյի և Ֆերդինանդ Հեյլբութի հետ, նա նաև պատճենել է Կամիլլա Կորոյի ջրաներկ աշխատանքները։ 1882 թվականին Փարիզյան սալոնում տեղի է ունեցել նրա ստեղծագործությունների մեծ ցուցահանդես, որի շնորհիվ նկարիչը Goupil & Cie–ի արվեստի դիլերների հետ կնքել է ամսական 1000 ֆրանկ գումարի չափով պայմանագիր։ Նույն թվականին Աննա Մարիան ամուսնացել է Յուհան Էրիկսոնի հետ (1849-1925), որը բնանկարիչ էր Կարլսհամնից։ Նա դարձավ նաև Դադլիի պատկերասրահի արվեստի ընկերության անդամ։ Ամուսինները բնակվում էին  Ֆրանսիայում մինչև 1884 թվականը, երբ Փարիզում սկսվեց խոլերայի համաճարակ։ Այնուհետև նրանք վերադարձել են Շվեդիա և բնակություն հաստատել Գյոթեբորգում։ Այնտեղ գտնվելու ընթացքում Աննա Մարիան պարբերաբար ցուցադրել է իր աշխատանքները Գումմեսոնի պատկերասրահում և մի շարք արվեստի միությունների ցուցահանդեսներում։ Գարդել-Էրիկսոնը ցուցադրել է իր աշխատանքները Գեղարվեստի պալատում Չիկագոյի 1893 թվականին համաշխարհային ցուցահանդեսում (ԱՄՆ, Իլինոյս նահանգ)։
Մահից որոշ ժամանակ առաջ Գարդել-Էրիկսոնը գրել է իր հուշերը, բայց դրանք մինչ օրս չեն հրապարակվել։ Նրա աշխատանքների խոշոր հետահայաց ցուցադրություններ են կազմակերպվել 1939 և 1946 թվականներին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Gardell-Ericson
ArtNet: More works by Gardell-Ericson


== Աղբյուրներ ==
Biography from the Svenskt biografiskt lexikon @ the Riksarkivet
Gösta Procopé, Konstnärsparet Anna Gardell-Ericson och Johan Ericson: en minnesbok, Hanseproduktion, 1982 978-91-85716-21-0
Աշխեն Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Աշխեն Միքայելի Ավետիսյան (հունվարի 10, 1920(1920-01-10), Հրազդան, Նոր Բայազետի գավառ, Հայաստանի Առաջին Հանրապետություն - 1995), գյուղատնտեսական արտադրության առաջավոր, կթվորուհի։ Սոցիալիստական աշխատանքի հերոս (1960)։ ԽՄԿԿ անդամ 1945 թվականից։


== Կենսագրություն ==
Ծնվել է հունվարի 10-ին, ՀԽՍՀ Հրազդան քաղաքում։ 1954 թվականից աշխատում է ՀԽՍՀ Շահումյանի շրջանի ԽՄԿԿ 22-րդ անվան կոլտնտեսությունում։
1955 թվականին ՀԽՍՀ-ում սկիզբ է դրել «հինգհազարական կթվորուհի» շարժմանը։ Սոցիալիստական աշխատանքի հերոսի կոչումը շնորհվել է կովերի կաթնատվության բարձրացման գործում ունեցած հաջողությունների համար։
Աշխենը ընտրվել է ԽՄԿԿ 11-րդ, ՀԿԿ 12-14-րդ համագումարների պատգամավոր, ՀԿԿ 23-25-րդ համագումարներում՝ ՀԿԿ կենտրոնական կոմիտեի անդամ։ ՀԽՍՀ 6-րդ և 7-րդ գումարումների գերագույն խորհրդի դեպուտատ։
Աշխեն Ավետիսյանին է նվիրված 1961 թվականին ռեժիսոր Վ. Հայկազյանի «Ժողովրդի դուստրը (Կթվորուհի Աշխեն Ավետիսյան)» ֆիլմը։


== Պարգևներ ==
Պարգևատրվել է ԽՍՀՄ ԺՏՆՑ ոսկյա և արծաթյա մեդալներով։


== Ծանոթագրություններ ==
Վասցե-Ռոոսա

Վասցե-Ռոոսա (էստ․՝ Vastse-Roosa), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լեսնոե (գյուղ, Լեբեդինի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Սումիի մարզի Լեբեդինի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոման Բալայան

Ռոման Գուրգենի Բալայան (ռուս.՝ Роман Гургенович Балаян, ապրիլի 15, 1941(1941-04-15), Ներքին Հոռաթաղ, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), հայ ռեժիսոր, սցենարիստ և պրոդյուսեր։


== Կենսագրություն ==
Վաղ տարիքում կորցրել է հորը, որն անհայտ կորել է Երկրորդ համաշխարհային պատերազմի ժամանակ։ Մանկությունն անցկացրել է Արցախում և Գրոզնիում՝ Չեչնիայում, որտեղից ընտանիքով վերադարձել են Արցախ 1950-ական թվականներին՝ չեչենների ստալինյան աքսորի վերացումից հետո։ 1959-1961 թվականներին աշխատել է Ստեփանակերտի թատրոնում։
1961-1964 թվականներին սովորել է Երևանի թատրոնի և կինոյի պետական ինստիտուտում։ 1969 թվականին ավարտել է Կիևի թատերական ինստիտուտի կինոռեժիսուրայի բաժինը։ Այդ ժամանակից ի վեր ապրում ու աշխատում է Կիևում և Մոսկվայում։
Որպես ռեժիսոր իր առաջին ֆիլմը ստեղծել է 1973 թվականին։ Կատարել է նկարահանումներ ռուս դասական գրողների՝ Չեխովի, Իվան Տուրգենև, Լեսկովի և այլոց երկերի հիման վրա։ Ցարական Ռուսաստանի բարքերը քննադատելով՝ Բալայանը փոխաբերաբար անդրադառնում էր իր ժամանակի խնդիրներին։
Բալայանին հատկապես մեծ հռչակ է բերել 1982 թվականին ստեղծված «Թռիչքներ երազում և արթմնի» ֆիլմը։ Միայն այդ տարվա ընթացքում այն դիտել է ավելի քան վեցուկես միլիոն մարդ։ Ֆիլմն արժանացել է ԽՍՀՄ պետական մրցանակի։
1986 թվականին՝ Պուշկինի մահվան 150-ամյակի առթիվ, Բալայանը նկարահանում է «Պահպանի՛ր ինձ, ի՛մ թալիսման» ֆիլմը։ Ինչպես և «Թռիչքներ»-ում, այդ ֆիլմում նա անդրադառնում է միջին տարիքի՝ շուրջ 40-ամյա տղամարդու ճգնաժամին, ով փորձում է հասկանալ, թե ի՞նչ է ձեռք բերել անցած կյանքի ընթացքում և ի՞նչ անելիք դեռ ունի առջևում։
1997 թվականին արժանացել է Ուկրաինայի ժողովրդական արտիստի կոչման։
2008 թվականին Ուկրաինայի նախագահը Ռոման Բալայանին շնորհել է «Սկյութական եղջերու»՝ համաշխարհային կինոարվեստի բնագավառում նշանակալից ավանդի համար։
2008 թվականին պարգևատրվել է ուկրաինական «За заслуги» երկրորդ կարգի շքանշանով։
Մշտական աջակցություն է ցուցաբերում «Ոսկե ծիրան» երևանյան միջազգային կինոփառատոնին։ 2013-2014 թվականներին Երևանի թատրոնի և կինոյի պետական ինստիտուտում Ռոման Բալայանի նախաձեռնությամբ իրականացվել է բարձրագույն դասընթաց կինոռեժիսորների համար։


== Ֆիլմագրություն ==
1975 - Կաշտանկա
1977 - Բիրյուկ (նաև սցենարի հեղինակ)
1982 - Թռիչքներ երազում և արթմնի
1983 - Համբույր (նաև սցենարի հեղինակ)
1986 - Պահպանիր ինձ, իմ թալիսման
1987 - Ֆիլյոր
1989 - Մցենսկի գավառի Լեդի Մակբեթը (նաև սցենարի հեղինակ)
1995 - Առաջին սեր (նաև սցենարի հեղինակ)
1998 - Երկու լուսին, երեք արև
2003 - Գիշերը լուսավոր է
2008 - Դրախտի թռչուններ


== Մրցանակներ ==
ԽՍՀՄ Պետական մրցանակ, 1987
Ուկրաինայի ժողովրդական արտիստ, 1997
«Վաստակի համար» 3-րդ աստիճանի շքանշան (Ուկրաինա)
«Վաստակի համար» 2-րդ աստիճանի շքանշան (Ուկրաինա)
«Վաստակի համար» 1-ին աստիճանի շքանշան (Ուկրաինա)
«Ոսկե ծիրան» - 2011 թ. «Փարաջանովյան թալեր»՝ համաշխարհային կինոյում համաշխարհային կինոյում ունեցած մեծ վաստակի և ներդրման համար։
«Եղիցի լույս» մրցանակ


== Ծանոթագրություններ ==


== Արտաքին հղումներ ==
Ռոման Բալայան` իսկականի ու արհեստականի մասին
Ռոման Բալայանի հարցազրույցը "Օրեր" ամսագրին
Կոդավորում

Կոդավորում, ինֆորմացիայի տարրերի և կոդի բառերի միջև համապատասխանություն ստեղծելու գործողություն։ Կոդավորման տեսությունը հիմնադրել է ամերիկացի գիտնական Կ. Շենոնը։ Կոդային բառերի առկայությունը դեռ չի լուծում կոդավորման հարցը։ Կոդային բառերի և ինֆորմացիայի տարրերի միջև անհրաժեշտ է ստեղծել այնպիսի համապատասխանություն, որը, ելնելով կոդավորման նպատակից, բավարարի որոշակի պայմանների։ Եթե կոդավորում են քանակական տվյալներ, ապա այդ պայմանները կարող են լինել վերծանման պարզությունը, թվաբանական գործողությունների հարմարությունը են։ Եթե կոդավորումը կատարվում է հաղորդման հուսալիությունը ապահովելու համար, ապա պահանջներից մեկը կարող է լինել նրա աղմկակայունության բարձրացումը։ Բոլոր դեպքերում կոդավորման հիմնական խնդիրներից են կոդի միջին երկարության օպտիմալություն ապահովելը և կոդավորման ու միարժեք վերծանման պրոցեսը հեշտացնելը։ Աղմուկների բացակայության դեպքում օպտիմալ կոդերի կառուցման խնդիրը լուծել է Դ. Ա. Հաֆմանը։ Աղմուկների առկայության դեպքում նույն խնդիրը լուծված է միայն որոշ պարզ տարբերակների համար, օրինակ, միայն մեկ տառի աղավաղվելու պայմանով երկուական օպտիմալ կոդավորման խնդիրը լուծել է Ռ. Հեմինգը։


== Տես նաև ==
Ինֆորմացիայի տեսություն
Վարվառա Մասալիտինովա

Վարվառա Օսիպովնա Մասալիտինովա (ռուս.՝ Варвара Осиповна Массалитинова, հուլիսի 17 (29), 1878, Ելեց, Օրյոլի նահանգ, Ռուսական կայսրություն - հոկտեմբերի 20, 1945(1945-10-20), Մոսկվա, ՌԽՖՍՀ, ԽՍՀՄ), կինոյի և թատրոնի ռուս խորհրդային դերասանուհի, ՌԽՖՍՀ ժողովրդական արտիստուհի (1933)։
Դերասան Նիկոլայ Մասալիտինովի քույրն է։


== Կենսագրություն ==
1901 թվականին ավարտել է Մոսկվայի թատերական ուսումնարանին կից դրամատիկական դասընթացները և ընդունվել Փոքր թատրոն։ 1919-1920 թվականներին եղել է Պետական ցուցադրական թատրոնի դերասանուհի։ 1922 թվականին վերադարձել է Փոքր թատրոն, խաղացել իր լավագույն դերերը՝ Խլյոսաովա (Գրիբոյեդովի «Խելքից պատուհաս»), Դեմիդենա (Լեոնովի «Արշավանք»), Կուկուշկինա (Ա. Օստրովսկու «Եկամտաբեր պաշտոն»)։ 1918 թվականից նկարահանվել է կինոյում։ Արժանացել է ԽՍՀՄ պետական մրցանակի (1941)։


== Ծանոթագրություններ ==
(6621) Տիմչուկ

(6621) Տիմչուկ (անգլ.՝ Timchuk), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 2-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,541447 ա. մ., առավելագույնը մոտենում է 1,9179 ա. մ. հեռավորության վրա և հեռանում 3,165 ա. մ.։ Արեգակի շուրջ մեկ ամբողջական պտույտ է կատարում 1479,86 երկրային օրվա ընթացքում, իր ուղեծրով շարժվելով միջինում 0,243267 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6621) Տիմչուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոմիե (Էնայի գավառ)

Պոմիե (ֆր.՝ Pommiers), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սուասոն-1 կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02610:


== Բնակչություն ==
2010 թվականի տվյալներով՝ համայնքի բնակչությունը կազմում է 637 մարդ։ 


== Տնտեսություն ==
2010 թվականին համայնքի 433 աշխատունակ (15-64 տարեկան) բնակիչներից 302-ը տնտեսապես ակտիվ էին, 131-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 67,7%)։ 302 տնտեսապես ակտիվ բնակիչներից աշխատում էին 284-ը (158 տղամարդ և 126 կին), գործազուրկ էին 18 մարդ (9 տղամարդ և 9 կին)։ 131 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 67-ը՝ թոշակառուներ, 41-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պոմիե (ֆր.)
Կիմ Հյե Սոնգ

Կիմ Հյե Սոնգ (հանգըլ՝ 김혜성, հանջա՝ 金慧星, կորեերենի նոր ռոմանականացում՝ Gim Hyeseong, հունվարի 14, 1988(1988-01-14), Բուսան, Հարավային Կորեա), հարավկորեացի դերասան և մոդել։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Կիմ Հյե Սոնգ Ֆեյսբուքում
Կիմ Հյե Սոնգ Թվիթթերում
Դիֆերենցիալ երկրաչափություն

Դիֆերենցիալ երկրաչափություն, մաթեմատիկայի ուղղություն, որն երկրաչափության խնդիրների լուծման համար օգտագործում է դիֆերենցիալ հաշվի, ինտեգրալ հաշվի, գծային հանրահաշվի և հանրահաշվի մեթոդները։ Հարթ և տարածական կորերի և մակերևույթների տեսոթյունը եռաչափ Էվկլիդյան տարածության մեջ 18-րդ և 19-րդ դարերի ընթացքում, դիֆերենցիալ երկրաչափության զարգացման համար հիմք հանդիսացան։ Դիֆերենցիալ երկրաչափությունը սերտորեն կապված է դիֆերենցիալ տոպոլոգիային և դիֆերենցիալ հավասարումների տեսության երկրաչափական եզրերին։


== Գրականություն ==
Рашевский П. К. Курс дифференциальной геометрии
Վենեոյա

Վենեոյա (էստ․՝ Veneoja), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արգինայի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Արգինա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
ԱՄՆ նախագահական ընտրություններ 2020

ԱՄՆ-ի նախագահական ընտրություններ 2020 նախատեսվում է անցկացնել երեքշաբթի, 2020 թվականի նոյեմբերի 3-ին։ Այն կլինի 59-րդ նախագահական ընտրությունները։ Ընտրողները պետք է ընտրեն նախագահական ընտրիչներին, որոնք իրենց հերթին 2020 թվականի դեկտեմբերի 14-ին կընտրեն նոր նախագահին և փոխնախագահին, կամ կվերընտրեն ներկայիս նախագահ Դոնալդ Թրամփին և փոխնախագահ Մայք ՓենսինԳործող նախագահ Թրամփը ապահովագրեց իր տեղը որպես հանրապետական թեկնածու առան լուրջ դիմադրության։ Նախկին փոխնախագահ Ջոզեֆ Բայդենը դարձավ դեմոկրատական թեկնածու՝ առաջ անցնելով իր հիմնական մրցակից, սենատոր Բեռնի Սանդերսից օգոստոսի 11-ին Բայդենը հայտարարեց, որ փոխնախագահի թեկնածու կդառնա Քամալա Հարիսը, ով առաջին աֆրոամերիկացին և ասիաամերիկացին է և երրորդ կին փոխնախագահի թեկնածուն է։
Ընտրությունների հաղթողին երդմնակալությունը տեղի կունենա 2021 թվականի հունվարի 20-ին։


== Հանրապետական կուսակցություն ==


=== Հիմնական թեկնածուներ ===


=== Հավանական թեկնածուներ ===
Ջոն Քեյսիկ, Օհայոյի նահանգապետ (2011-2019), Օհայոյի ներկայացուցիչ (1983-2001), 2000 և 2016 թվականներին նախագահի թեկնածու
Բոբ Կորկեր, Թենեսիի սենատոր (2007-2019), Չաթանուգայի քաղաքապետ (2001-2005)
Լարի Հոգան, 2015 թվականից Մերիլենդի նահանգապետ
		
		


=== Հարցումներ ===


== Դեմոկրատական կուսակցություն ==


=== Հիմնական թեկնածուներ ===
2019 թվականի ապրիլի 4-ի դրությամբ Դեմոկրատական կուսակցության կողմից Ամերիկայի Միացյալ Նահանգների նախագահական ընտրություններում առաջադրվել են 18 հոգի։


=== Հասարակական հետաքրքրություն ===
Մայքլ Բենետ, 2013 թվականից Կոլորադոյի սենատոր
Մայքլ Բլումբերգ, Նյու Յորքի քաղաքապետ (2002—2013)
Շերոդ Բրաուն, 2007 թվականից Օհայոյի սենատոր; Օհայոյի սենատոր (1993—2007)
Ստիվ Բուլոկ, 2013 թվականից Մոնտանայի նահանգապետ
Էրկ Գարսեթի, 2013 թվականից Լոս ԱՆջելեսի քաղաքապետ
Օսկար Դե Լա Հոյա, պրոֆեսիոնալ բռնցքամարտիկ
Անջելինա Ջոլի, դերասանուհի և ՄԱԿ-ի բարի կամքի դեսպան
Բոբ Քեյսի, 2007 թվականից Փենսիլվանիայի սենատոր
Թերի Մակոլիֆ, Վիրջինիայի նահնգապետ (2014-2018)
Ջեֆ Մյորկլի, 2009 թվականից Օրեգոնի սենատոր
Թիմ Ռայան, 2003 թվականից Օհայոյի ներկայացուցիչ
Էրիկ Սլոուել, 2013 թվականից Կալիֆոռնիայի ներկայացուցիչ
Էրիկ Հոլդեր, ԱՄՆ-ի գլխավոր դատախազ (2009-2015)
		
		
		
		
		
		
		
		
		
		
		
		


=== Հրաժարվել է մասնակցել փրայմերիզից առաջ ===


=== Հարցումներ ===


=== Հրաժարվել են մասնակցել ===
Թեկնածուներ, որոնք ցանկացան մասնակցել ընտրություններին, բայց հետագայում հրաժարվեցին։

Էնդրյու Գիլում, Ֆլորիդայի Թալահասի քաղաքի քաղաքապետ (2014–2018)


== Երրորդ ուժի թեկնածուներ ==


===== Ակնկալվող թեկնածուներ =====


=== Կանաչների կուսակցություն ===


===== Հավանական թեկնածուներ =====
Ջիլ Սթայն, բժիշկ՝ Մասաչուսեթսից, 2012 և 2016 թվականներին նախագահի թեկնածու


=== Անկախ ===


==== Հավանական թեկնածուներ ====


== Ծանոթագրություններ ==
Սուրովցևո (այլ կիրառումներ)

Սուրովցևո, կարող է վերաբերել՝

Սուրովցևո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Սուրովցևո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Տղամարդու արձան-կուռք (մ.թ.ա. 8-7-րդ դարեր, Նոյեմբերյան)

Տղամարդու արձան-կուռք  (մ.թ.ա. 8-7-րդ դարեր, Նոյեմբերյան, Ջուջևան), Ք. ա. առաջին հազարամյակի քանդակագործությանը բնորոշ տղամարդու քանդակ է։ Պահվում է Երևանում գտնվող Հայաստանի պատմության թանգարանում և գրանցված է 2984 համարի տակ։
Քանդակը համարվում է Ք. ա. 8-7-րդ դարերի հնություն, կրաքարից է, չափերը՝ 60×22×23 սմ։ Հայտնաբերվել է Հայաստանի Տավուշի մարզի Նոյեմբերյանի Ջուջևան գյուղի տարածքում։


== Պատմություն ==
Աստվածների, կուռքերի և նախնիների պաշտամունքին նվիրված արձաններ կանգնեցնելու սովորույթը Հայաստանում գոյություն է ունեցել հնագույն ժամանակներից։ Այսպիսի արձանները դրվում էին սրբատեղիներում՝ իբրև կուռք, կամ իբրև մահարձան կանգնեցվում առաջնորդների ու սոցիալական աստիճանակարգում բարձր դիրք գրավող անձանց դամբարանների վրա։ Նախնիներին երկրպագությունը համակցվել է լուսատուների երկրպագությանը, որի խորհրդանիշն է այս արձանի վզից կախված սկավառակաձև զարդը։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Օվալ (մարզադաշտ)

The Oval (պաշտոնական անվանումը՝ Kia Oval), կրիկետային մարզադաշտ, գտնվում է Կեննինգտոնում (ավան Լամբետ, Լոնդոն, Միացյալ Թագավորություն)։
Օվալը բացվել է 1845 թվականին և ողջ գոյություն ընթացքում եղել է Սուրրեյ Կաունտի տնային հարթակի կրեկետային ակումբը։
Մարզադաշտում, անկախ կրեկետային մրցախաղից, անցկացվում են բազմաթիվ նոր միջոցառումներ։ Օրինակ, այստեղ է անցկացվել Անգլիայի գավաթի ֆուտբոլային առաջին եզրափակիչ առաջնությունը, և նույնիսկ 1874 և 1892 թվականներին ընդունել է եզրափակիչ մրցախաղեր։ 1870 թվականին այս մարզադաշտում է անցկացվել հավաքականների միջև առաջին միջազգային խաղը։ Օվալում հանդիպել են Անգլիայի և Շոտլանդիայի հավաքականները։ 1876 թվականին մարզադաշտում Անգլիայի, Շոտլանդիայի և Ուելսի հավաքականների միջև անցկացվել է ռեգբի խաղը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Սուրրեյ Կաունտի» կրիկետային ակումբի կայք 
«Կեննինգտո Օվալի» տեսքը Google Maps արբայնակից
Շտեմարան

Անվան այլ կիրառումների համար տե՛ս՝ Շտեմարան (այլ կիրառումներ)
Շտեմարան, ամբար, պահեստ, շինություն՝ հացահատիկի, ալյուրի և այլ մթերքների պահպանման համար։ Կառուցվում է աղյուսից, որմնաքարից, գերաններից և այլն։ Հատակը փայտից է, կրկնակի տախտակամածով, սյուների վրա՝ օդափոխությունն ապահովելու նպատակով։ Ժամանակակից խոշոր տնտեսություններում շտեմարանի փոխարեն կառուցում են հացահատիկի պահեստարաններ։
Խաղտտնիկներ

Խաղտտնիկներ (լատ.՝ Motacilla), ճնճղուկազգիների կարգի խաղտտնիկների ընտանիքի թռչունների սեռ։ Փոքր չափի, երկար պոչով թռչուններ են։ Խաղտտնիկների քաշը 20 - 25 գ է։ Գունավորումը՝ սպիտակ, դեղին, մոխրագույն և սև երանգներով։ Հայտնի է 11 տեսակ։ Տարածված են Եվրոպայում, Ասիայում, Աֆրիկայում, մասամբ՝ Հյուսիսային Ամերիկայում։ Երեք տեսակ՝ սպիտակ, դեղին և լեռնային առկա է Հայաստանում։
Բնադրում են գետնին, շենքերի տանիքներին ու ճեղքերում, դնում են 4 - 6 ձու։ Սնվում են միջատներով, դրանց հարսնյակներով, թրթուրներով, մանր խեցգետնակերպերով։
Կամպո Լիգուրե

Կամպո Լիգուրե (իտալերեն՝ Campo Ligure), կոմունա Իտալիայում, գտնվում է Լիգուրիա մարզում, Ջենովա գավառում։
Բնակչությունը կազմում է 3057 մարդ (2008 թվականի տվյալներով)։ Բնակչության խտությունը՝ 128 մարդ/կմ²։ Տարածքը՝ 24 կմ²։ Փոստային ինդեքս՝ 16013։ Հեռախոսային կոդ՝ 010։


== Ժողովրդագրություն ==
Բնակչության դինամիկա


== Կոմունների ադմինիստրացիա ==
Հեռախոս 010 921003
Էլեկտրանային փոստ info@comune.campo-ligure.ge.it
Պաշտոնական կայք http://www.comune.campo-ligure.ge.it/


== Ծանոթագրություններ ==
Թավիշ

Թավիշ, մախմուր, երեսի կողմից թավ, փափուկ, կարճ (1–2 մմ) ուղղաձիգ խավով գործվածք։ Խիտ հենքը բնական մետաքսից կամ քիմիական մանրաթելից է, աստառաթելերը կամ միջնաթելերը բամբակյա են, երբեմն՝ մանված մետաքսից։ Թավշե գործվածքներում օգտագործվում են նաև ոսկյա և արծաթյա թելեր։ Բարձր խավով հենքային թավիշը կոչվում է պլյուշ։ Պատրաստվում է նաև միջնաթելային թավիշ (կիսաթավիշ, վելվետ)։ Թավիշը լինում է տարբեր գույների։ Օգտագործվում է հագուստի և դեկորատիվ նպատակների համար։ Միջնադարում թավիշը տարածված է եղել հիմնականում Իտալիայում և Կոստանդնուպոլսում։
Միջնադարյան Հայաստանում պատրաստված թավիշը օգտագործվել է մեծ մասամբ եկեղեցու վարագույրների, ծածկոցների և հոգևորականների զգեստների համար։ XVIII դ. Լազարյանների գործարանի (Մոսկվայի մոտ) արտադրած թավիշով պաստառում էին ռուսական կայսերական պալատի պատերը։ Այժմ առավելապես հայտնի է ֆրանսիական Լիոն քաղաքի թավիշը։
Օդայ

Օդայ (ճապ.՝ 大台町 Օդայ-տյո), Ճապոնիայի Միե պրեֆեկտուրայի Տակի գավառում գտնվող ավան: Ավանի մակերեսը կազմում է 362,94 կմ², բնակչությունը՝ 9 806 մարդ (2014 թվականի հունիսի 1-ի տվյալների համաձայն), բնակչության խտությունը՝ 27,02 մարդ/կմ²:


== Աշխարհագրական դիրք ==
Օդայ ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում: Այս ավանի հետ սահմանակցում են Մացուսակա քաղաքը, Տայկի, Վատարայ, Կիհոկու ավանները և Կավակամի, Կամիկիտայամա գյուղերը:


=== Հարևան մունիցիպալիտետներ ===
Միե պրեֆեկտուրա
Մացուսակա
Վատարայ
Տայկի
Տակի
Նարա պրեֆեկտուրա
Կամիկիտայամա
Կավակամի


== Բնակչություն ==
Մեյվա ավանի բնակչությունը կազմում է 9 806 մարդ (2014 թվականի հունիսի 1-ի տվյալների համաձայն), իսկ խտությունը՝ 27,02 մարդ/կմ²: Բնակչության թվաքանակի փոփոխությունը՝ 1980-2005 թվականներին.


== Տնտեսություն ==
Օդայը հանդիսանում է շրջանի տնտեսական և արդյունաբերական կենտրոնը:


== Ծանոթագրություններ ==


== Արտաքին հղումներ ==
Ճապոնական Օդայ ավանի պաշտոնական վեբկայք(ճապոներեն)
Աչի Կատենա

Աչի Կատենա (իտալերեն՝ Aci Catena) կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 27 695 մարդ, բնակչության խտությունը կազմում է 3365 մարդ/կմ²։ Զբաղեցնում է 8 կմ² մակերես տարածք։ Փոստային ինդեքսն է՝ 95022։ Հեռախոսային կոդը՝ 00095։
Բնակավայրի հովանավորն է համարվում Մարիա Սս. դելլա Կատենան։ Քաղաքի տոնը նշվում է օգոստոսի 15-ին և հունվարի 11-ին։ Հարևան կոմունաներն են՝ Աչիրեալե, Աչի Կաստելո, Վալվերդե։


== Արտաքին հղումներ ==
Քաղաքի պաշտոնական կայք (իտալ.)
DAY6 (խումբ)

DAY6 (հանգըլ՝ 데이식스), տղամարդկանց հարավկորեական երաժշտական-գործիքային ռոք-խումբ, ստեղծված JYP Entertainment լեյբլի կողմից։ Այսօրվա դրությամբ խմբի կազմի մեջ մտնում են 5 անդամ՝ Ջեյ, Սոնջին, Յոնքեյ, Վոնպիլ և Դոուն։ Խմբի դեբյուտը կայացել է 2015 թվականի սեպտեմբերի 7-ին։


== Պատմություն ==
2010 թվականին Յոնքեյը հայտնի էր «Brian Kang» անվամբ` 3 անդամ ունեցող երաժշտական խմբի կազմում, որը ձևավորվել էր Տորոնտոյում։ Թերի Հիի և  Լի Դոնի հետ նա ելույթ է ունեցել մի քանի տեղական բեմերում։ Լի Դոնի հետ Յոնքեյը կապ է հաստատում JYP-ի հետ, անցնում լսումների փուլը և դառնում է ստաժոր։ Ավելի ուշ, Լի Դոնը  թողել է կազմակերպությունը ՝ բժշկական հետազոտությունները շարունակելու համար։
2012 թվականի Ջեյը մասնակցել է «K-pop Star»-ի առաջին եթերաշրջանին, որը հեռարձակվում էր SBS-ով։ Չնայած նրան, որ նա գրավել է 6-րդ հորիզոնականը, Ջեյը կնքել է աննախադապ պայմանագիր JYP Entertainment-ի և առաջին եթերաշրջանի հաղթողներ Փաք Չիմինի և Բեքհյոնի հետ, որոնք զբաղեցրել էին 3-րդ հորիզոնականը։
JYP Entertainment  ի սկզբանե հայտարարել էր, որ 5 անդամ ունեցող խումբը  5Live անվամբ խմբի կազմում է հանդես գալու, որի կազմի մեջ մտնում էին Սոնջինը, Ջեյը, Յոնքեյ, Ջունհյոկը և Վոնպիլը։
2015 թվականի կեսերին խմբին միացել է թմբկահար Դոունը։
2015 թվականի սեպտեմբերի 7-ին DAY6-ը թողարկել է իր առաջին EP-ին` «The Day»-ը, «Congratulations» առաջատար սիգլով։
Փետրվարի 27-ին JYP Entertainment-ը հայտնեց, որ Ջունհյոկը լքել է խումբը անձնական պատճառով՝ այդպիսով դադարեցնելով գործակալության հետ պայմանագիրը։ Մարտի 30-ին  DAY6-ը շարունակեց որպես 5 անդամից բաղկացած խումբ, թողարկելով իր առաջին մինի-ալբոմը՝ «Daydream» անվամբ։


== Մասնակիցներ ==


=== Ներկա Անդամներ ===
Ջեյ (հանգըլ՝ 제이), իրական անունը՝ Փաք Ջեհյոն (հանգըլ՝ 박제형), ծնվել է 1992 թվականի սեպտեմբերի 15-ին - վոկալիստ, ռեփեր, կիթառահար
Սոնջին (հանգըլ՝ 성진), իրական անունը՝ Փաք Սոն Ջին (հանգըլ՝ 박성진), ծնվել է 1993 թվականի հունվարի 16-ին - լիդեր, գլխավոր վոկալիստ, կիթառահար
Յոնքեյ (հանգըլ՝ 영케이), իրական անունը՝ Քան Յոն Քեյ (հանգըլ՝ 강영현), ծնվել 1993 թվականի դեկտեմբերի 19-ին - ռեփեր, վոկալիստ, բասիստ
Վոնպիլ (հանգըլ՝ 원필), իրական անունը՝ Քիմ Վոն Պիլ (հանգըլ՝ 김원필), ծնվել է 1994 թվականի ապրիլի 28-ին - վոկալիստ, նվագում է սինթեզատոր
Դոուն (հանգըլ՝ 도운), իրական անունը՝ Յուն Դոուն (հանգըլ՝ 윤도운), ծնվել է 1995 թվականի օգոստոսի 25-ին - թմբկահար


=== Նախկին անդամներ ===
Ջունհյոկ (հանգըլ՝ 준혁), իրական անունը՝ Իմ Ջուն Հյոկ (հանգըլ՝ 임준혁) - վոկալիստ, ստեղնաշարային գործիքներ


== Սկավառակագրություն ==


=== Մինի-ալբոմներ ===
The Day (2015)
Daydream (2016)


== Ֆիլմագրություն ==


=== Հեռուստատեսություն ===


== Մրցանակներ և անվանակոչություններ ==


== Ծանոթագրություններ ==


== Արտաքին հղումներ ==
[1]
Day6 Official Website
Շամսոն

Շամսոն, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստարայա Պրիլուկա

Ստարայա Պրիլուկա (ուկրաիներեն՝ Стара Прилука), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1146 թվականին։
2001 թվականի տվյալներով Ստարայա Պրիլուկա գյուղում բնակվում էր 1 575 մարդ։ Բնակավայրը զբաղեցնում է 4,48 կմ² տարածք։ Բնակչության խտությունը կազմում էր 351,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոկանդ 1912

«Կոկանդ 1912» (ուզբ.՝ "Qo'qon 1912" futbol klubi), ուզբեկական ֆուտբոլային ակումբ Կոկանդ քաղաքում։ Ակումբը հիմնադրվել է 1912 թվականին։ 2014 թվականին ակումբը հանդես է եկել Ուզբեկստանի առաջին լիգայում և զբաղեցրել է երկրորդ տեղը, և նորից հնարավորություն է ստացել հանդես գալու Ուզբեկստանի Բարձրագույն լիգայում։


== Պատմություն ==
«Կոկանդ 1912» ֆուտբոլային ակումբը հիմնադրվել է 1912 թվականին Կոկանդ քաղաքում, Ուզբեկստանի հնագույն ֆուտբոլային ակումբներից է։


== Անվանումներ ==


== Ձեռքբերումներ ==
Առաջին լիգայի չեմպիոն - 1997, 2001, 2009
Առաջին լիգայի փոխչեմպիոն - 2014


== Ծանոթագրություններ ==


== Արտաքին հղումներ ==
Պաշտոնական կայք
Վուդսթոք պալատ

Վուդսթոք պալատ, արքայական նստավայր Օքսֆորդշայրի Վուդսթոք անգլիական քաղաքում։
Այս վայրում Անգլիայի թագավոր Հենրի I-ը կառուցել է որսորդական տնակ և 1129 թվականին ավելացրել 7 մղոն (11 կմ) երկարությամբ պարիսպ՝ ստեղծելով առաջին արգելանոցը, որտեղ պահվում էին առյուծներ ու ընձառյուծներ։ Հենրիի թոռը՝ Հենրի II-ը տնակի տեղում  պալատ է կառուցել, որտեղ ժամանակ է անցկացրել իր սիրուհու՝ Ռոզամունդ Քլիֆֆորդի հետ։
Պալատում տեղի ունեցած կարևոր իրադարձություններից են՝

1186 թվականին Շոտլանդիայի թագավոր Ուիլյամ I Առյուծի ամուսնությունը Էրմենգարդ դե Բումոնի հետ
Անգլիայի թագավոր Հենրի III-ի ու Լլեվելին Վերջինի միջև Վուդսթոքի համաձայնագրի կնքումը (1247)
Անգլիայի թագավոր Էդուարդ I-ի կրտսեր որդու՝ Էդմունդի ծնունդը (1301)
Էդուարդ Սև արքայազնի ծնունդը (1330)
Անգլիայի թագավոր Էդուարդ III-ի դստեր՝ Մարի Պլանտագենետի ամուսնությունը Բրիտանիի դուքս Ջոն V-ի հետ (1361)
Անգլիայի ապագա թագուհի Եղիսաբեթ I-ի բանտարկությունը (1554–58)Վուդսթոք պալատը մեծ մասամբ ավերվել է Անգլիական բուրժուական հեղափոխության ընթացքում, իսկ մնացած քարերը հետագայում օգտագործվել են ոչ հեռու գտնվող  Բլենիմյան պալատի շինարարության համար։


== Ծանոթագրություններ ==
Ըղտանբակ

Ըղտանբակ, հնավայր Արևմտյան Հայաստանում, Վան քաղաքի մոտ, Հայկի բերդի հարավային ստորոտում։


== Ծանոթագրություններ ==
Գորբի (գյուղ, Վյազեմսկի շրջան)

Անվան այլ կիրառումների համար տե՛ս՝ Գորբի (այլ կիրառումներ)Գորբի (ռուս.՝ Горбы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոզ Մադեն

Բոզմադեն, գյուղ Արևմտյան Հայաստանում, Կիլիկիայի Ադանայի նահանգում։ Գտնվում էր Լեռնային վայրում, Սարոս գետի ավազանում, Ափիշքար լեռնագագաթից արևելք։
Գյուղի մոտակայքում կա երկաթի և պղնձի հանքավայր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(4542) Մոսոտի

(4542) Մոսոտի (անգլ.՝ Mossotti), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 30-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 3,009756 ա. մ., առավելագույնը մոտենում է 2,8409 ա. մ. հեռավորության վրա և հեռանում 3,1786 ա. մ.։ Արեգակի շուրջ մեկ ամբողջական պտույտ է կատարում 1907,2 երկրային օրվա ընթացքում, իր ուղեծրով շարժվելով միջինում 0,188759 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4542) Մոսոտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ride

«Ride», երգ, որը ձայնագրել է ամերիկյան  Twenty One Pilots դուետը։ Այդ երգը իրենց չորրորդ՝ Blurryface ալբոմից է, թողարկվել է 2016 թվականի մայիսի 12-ին Fueled by Ramen լեյբլով։ Երգը գրել է Թայլեր Ջոզեֆը, իսկ պրոդյուսերը եղել է Ռիքի Ռիդը։
Երգը մտնում է 2016 թվականի Billboard -ի տարբերակով ԱՄՆ-ի ամենալավ սինգլների մեջ (դիրք № 20)։


== Առևտրային հաջողություն ==
Երգը զբաղեցրել է № 5 տեղը Billboard Hot 100-ում՝ դառնալով դուետի երկրորդ հիթը, որը մտել է ամերիկյան Hot-100 ամենալավ տասնյակի մեջ։ Ինչպես նաև երգը զբաղեցրել է առաջին տեղը Hot Rock Songs, Adult Top 40 և Alternative Songs չարթերում։


== Ստեղծագործության ստեղծմանը մասնակցող անձինք ==
Թայլեր Ջոզեֆ՝ վոկալ, դաշնամուր, բաս-կիթառ, ստեղնաշարային գործիքներ, երաժշտական ծրագրավորում
Ջոշ Դան՝ հարվածային գործիքներ, բախում


== Շքերթներ ==


== Սերտիֆիկացիա ==


== Թողարկման պատմություն ==


== Ծանոթագրություններ ==
Խիզաբավրա

Խիզաբավրա (վրաց.՝ ხიზაბავრა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 94 մարդ։


== Ծանոթագրություններ ==
Բելոուսովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ԲելոուսովկաԲելոուսովկա (ուկրաիներեն՝ Білоусівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Բելոուսովկա գյուղում բնակվում էր 19 մարդ։ Բնակավայրը զբաղեցնում է 0,238 կմ² տարածք։ Բնակչության խտությունը կազմում էր 79,83 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՌՄ-70

ՌՄ-70՝ Չեխոսլովակիայում արտադրված համազարկային կրակի ռեակտիվ համակարգ։


== Ընդհանուր բնութագիր ==
ՌՄ-70 կամ Ռակետոմետ-70 համազարկային կրակի ռեակտիվ համակարգը խորհրդային ԲՄ-21 գրադի ավելի ծանր տարբերակն է։ ՌՄ-70-ի արտադրությունը սկսվել է 1970 թվականին Չեխոսլովակիայում։ Այս համակարգերը ներկայումս գտնում են Չեխիայի, Սլովակիայի, Ֆինլանդիայի, Հունաստանի, Լեհաստանի, Ադրբեջանի և մի շարք այլ երկրների զինված ուժերում։


== Մարտավարական տվյալներ ==
ՌՄ-70 համակարգը բաղկացած է 40 հատ 122 մմ-անոց ուղորդիչներով։ Այս համակարգերի հրթիռների երկարությունը կազմում է 2.87 մ, իսկ քաշը 66 կգ։ Կրակի առավելագույն հեռահարությունը կազմում է 21 կմ։ ՌՄ-70 համակարգերի հրթիռները արտադրվում են Չեխիայում և Սլովակիայում, սակայն նաև գործարկվում են ԲՄ-21 գրադի հրթիռներով։ ՌՄ-70 համակարգի հաղթաթուղթը նրա վերալիցքավորումն է։ Այն տևում է 2 րոպեից պակաս ժամանակ։


== Տեխնիկական տվյալներ ==
ՌՄ-70 համակարգերը տեղադրված են Տատրա-813 8x8 բեռնատարի շասսի վրա։ Մեքենան սնուցվում է 270 ձիաուժ հզորությամբ Տատրա-Տ-930-3 դիզելային շարժիչով, զարգացնելով 80կմ/ժ արագություն։ Այս համակարգերի մի մասը (հիմնականում նրանք որոնք արտադրվում են Սլովակիայում) իրենց առջևում ունեն հատուկ կցամասեր, որոնք կարողանում են հեռացնել ճանապարհներին գտնվող խոչընդոտները և այլն։


== Սպառազինություն ==

 Չեխիա
 Սլովակիա
 Ֆինլանդիա
 Գերմանիա
 Հունաստան
 Լեհաստան
 Վրաստան
 Իրան
 Լիբանան
 Ինդոնեզիա
 Եմեն
 Անգոլա
 Էկվադոր
 Կոնգոյի Դեմոկրատական Հանրապետություն
 Մյանմա
 Ռուանդա
 Շրի Լանկա
 Ուգանդա
 Ուրուգվայ
 Զիմբաբվե
Ադրբեջան


== Տես նաև ==
ՀԻՄԱՐՍ
Սմերչ
ՎՄ-80
ԲՄ 21 Գրադ
ԱՌ1Ա
Աստրոս II
Պինակա
ՎՌ-40 Լանգուստա


== Աղբյուրներ ==
Ռմ-70 ՀԿՌՀ
EM-14

EM-14 (ԵՄ-14), ադրբեջանական արտադրության ինքնաձիգ նախատեսված ՆԱՏՈ-յի 5,56×45 մմ փամփուշտների համար։ Ստեղծել է Էմին Ահմեդովը 2014 թվականին։ Մասսայական արտադրության է դրվել 2016 թվականից։


== Կառուցվածք ==
ЕМ-14 ինքնաձիգի կառուցվածքը հիմնված է Կալաշնիկ ինքնաձիգի կառուցվածքի վրա։ EM-14 զինատեսակը կարող է խոցել թիրախը մինչև 1000 մետր հեռավորության վրա։ Կրակի արագությունը հասնում է մինչև 660 կրակոց 1 րոպեում։ Ինքնաձիգը հագեցած է ծալովի կոթով, որի երկարությունը հնարավոր է հարմարեցնել։


== Արտադրություն ==
EM-14 ինքնաձիգի մասսայական արտադրությունը սկսվել է 2016 թվականին։ Ըստ Ադրբեջանի Հանրապետության ռազմական արդյունաբերության նախարար Յավեր Ջամալովի՝ ինքնաձիգ հրացանն արտադրվում է արտահանման համար, սակայն, ըստ անհրաժեշտության, կսկսեն զինատեսակի խմբաքանակներ մատակարարել Ադրբեջանի ռազմականացված միավորումներին։


== Ծանոթագրություններ ==
Էշեգի

Էշեգի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լա Մալմեզոն

Լա Մալմեզոն (ֆր.՝ La Malmaison), համայնք Ֆրանսիայում, գտնվում է Պիկարդիայի 
մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02454:


== Բնակչություն ==
2010 թվականի տվյալներով՝ համայնքի բնակչություն կազմում է 411 մարդ։ 


== Տնտեսություն ==
2010 թվականին համայնքի 246 աշխատունակ (15-64 տարեկան) բնակիչների 181-ը տնտեսապես ակտիվ էին, 65-ը՝ ոչ ակտիվ (ակտիվության ցուցանիշը կազմել է 73,6%, 1999 թվականին եղել է 61,8%)։ 181 տնտեսապես ակտիվ բնակիչներից աշխատում էին 160-ը (88 տղամարդ և 72 կին), գործազուրկ էին 21 մարդ (8 տղամարդ և 13 կին)։ 65 տնտեսապես ոչ ակտիվ բնակիչներից 19-ը եղել են աշակերտներ կամ ուսանողներ, 18-ը՝ թոշակառուներ, 28-ը տնտեսապես ոչ ակտիվ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրություն ազգային ինստիտուտի, Լա Վալլե Մյուլատր (ֆր.)
Զբարաժ (այլ կիրառումներ)

Զբարաժ, կարող է վերաբերել՝

Զբարաժ - գյուղ, Ուկրաինայի Վիննիցայի մարզի Կազատինի շրջանում
Զբարաժ - քաղաք, Ուկրաինայի Տերնոպոլի մարզի Զբարաժի շրջանում
Ապոդակա

Ապոդակա (իսպաներեն՝ Apodaca. Իսպաներեն արտասանություն՝ [apoˈðaka]), քաղաք և համայնք Մեքսիկայի Նուևո Լեոն նահանգում։ Մոնտեռեյի մետրոպոլիսային տարածքի բաղկացուցիչ մասն է (ընկած է դրա հյուսիսարևելյան հատվածում)։ 2005 թվականի մարդահամարի տվյալներով բուն քաղաքի բնակչության թվաքանակը եղել է 393.195, իսկ ամբողջ համայնքինը՝ 418.784. The municipality has an area of 183.5 km2: Ապոդական այդ ցուցանիշով Նուևո Լեոն նահանգում զբաղեցնում է չորրորդ տեղը (Մոնտեռեյից, Գվադելուպեից ու Սան Նիկոլաս դե լոս Գարսայից հետո) և համարվում է նահանգի ամենաարագ զարգացող բնակավայրերից մեկը։ Արդյունաբերական խոշոր կենտրոն է և տրանսպորտային կարևոր հանգույց։ Ունի երկու միջազգային օդանավակայան, որոնցից գեներալ Մարիանո Էսկոբեդոյի պատվին անվանակոչվածը ուղևորների ու բեռների փոխադրումների ծավալով չորրորդ տեղն է զբաղեցնում Մեքսիկայում և տասներորդը՝ ամբողջ Լատինական Ամերիկայում։ Դա Մոնտեռեյի ագլոմերացիային սպասարկող հիմնական օդանավակայանն է։


== Անվանումը ==
Քաղաքն անվանակոչվել է ի պատիվ Լինարեսի եպիսկոպոս, դոկտոր Սալվադոր Ապոդակայի (ծնվել է 1769 թվականին, Գվադալախարայում)։


== Պատմություն ==
Քաղաքը հիմնադրվել է 1585 թվականին։ Սկզբնական շրջանում կրել է Ասիենդա Սան Ֆրանսիսկո անվանումը։


== Բնակչություն ==
Մոնտերեյի՝ տնտեսապես հզոր մեգապոլիսում ընդգրկված լինելու շնորհիվ Ապոդակայի բնակչության թվաքանակը անընդհատ և մեծ տեմպերով աճում է։ Ստորև ներկայացված են քաղաքի բնակչության թվաքանակի փոփոխությունները 1990-2015 թվականների միջակայքում։


== Տնտեսություն ==
Ապոդական Նուևո Լեոն նահանգի արդյունաբերական խոշոր կենտրոններից է։ Այստեղ ձեռնարկություններ ունեն ամերիկյան Whirlpool, General Electric, Polaris, Callaway Golf Company, Parker Hannifin, Visteon, ճապոնական Denso, կորեական LG, չինական Lenovo, դանիական Danfoss և այլ ընկերություններ։


== Տեսարժան վայրեր ==
Սան Ֆրանսիսկո ծխական եկեղեցի. կառուցվել է 1848 թվականին, զանգակատան շինարարությունն ավարտվել է 1966-ին։
Ապոդակայի համայնքապետարանի շենքը. 1976 թվականին մոդեռնիստական ոճով կառուցված շինություն է։
Մեքսիկայում կրթության բնագավառի մեծ բարեփոխիչ  Մոյսես Սաենսի հուշարձանը. կանգնեցվել է 1962 թվականին։
Մեքսիկայի ներկայիս տարածքում եվրոպացիների առաջին բնակավայրի հիմնադիր համարվող Գասպար Կաստանիո դե Սոսայի (1550-1593 թթ.) հուշարձանը. կանգնեցվել է 1995 թվականի սեպտեմբերի 26-ին, Օխո դե Ագուա թաղամասում։


== Կլիմա ==


== Ծանոթագրություններ ==


== Գրականություն ==
Israel Cavazos Garza. Nuevo León a Través de sus Municipios, Introducción. Protocolos del Archivo Municipal de Monterrey (AMM).
Eugenio de León. Historia del Nuevo Reino de León (1577-1723).
Ramiro Estrada Sánchez. Nuevo León a Través de sus Municipios, Tomo I, Apodaca.
Juvencio Treviño Galindo. Apodaca Eternamente.
Valentina Garza Martínez. Tesis Doctoral. Documentos diversos inéditos sobre el Noreste Novohispano.
Familysearch. Documentos en Línea, México, Nuevo León, Monterrey (Catedral) y Apodaca (San Francisco de Asís), bautismos, matrimonios, defunciones.


== Արտաքին հղումներ ==
[http://www.e-apodaca.gob.mx Ապոդակայի քաղաքապետարանի պաշտոնական կայքէջը (Իսպաներեն)
Enciclopedia de los Municipios de México: Nuevo León.
Միջին Կիյզակ

Միջին Կիյզակ  (ռուս.՝ Средний Кийзак), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դենտոն շրջան (Տեխաս)

Դենտոն շրջան (անգլ.՝ Denton County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 636 557 մարդ։ ԱՄՆ վիճակագրության բյուրոյի համաձայն 2014 թվականին բնակչությունը կազմում էր 753 363 մարդ։ Շրջկենտրոնն է Դենտոն բնակավայրը։


== Պատմություն ==
Դենտոն շրջանը պաշտոնապես կազմավորվել է 1846 թվականին ֆենին շրջանից։ Շրջանն իր անվանումը ստացել է քարոզիչ, փաստաբան և զինվոր Ջոն Դենտոնի պատվին, ով զոհվել էր հնդկացիական կիչայ ցեղերի բնակավայրի վրա հարձակման ժամանակ։


== Աշխարհագրություն ==
ԱՄՆ վիճակագրության բյուրոյի տվյալներով Դենտոն շրջանի ընդհանուր մակերեսը կազմում է 2481 կմ², որից 2301 կմ²-ն զբաղեցնում է ցամաքը, իսկ 180 կմ²-ն կամ 7,24 %-ը՝ ջրային տարածքները։


=== Հարևան շրջաններ ===
Գրեյսոն շրջան (հյուսիս-արևելք)
Դալաս շրջան (հարավ-արևելք)
Քոլին շրջան (արևելք)
Քուկ շրջան (հյուսիս)
Թերանտ շրջան (հարավ)
Ուայս շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 432 976 մարդ։ Առկա էր 158 903 տնային տնտեսություն, 111 391 ընտանիք։ Բնակչության խտությունը կազմում էր 188 մարդ/կմ²։ Հաշվվում էր 168 069 բնակելի շինություն՝ 73 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 81,73 %, աֆրոամերիկացիներ – 5,86 %, բնիկ ամերիկացիներ (հնդկացիներ) – 0,59 %, ասիացիներ – 4,03 %, բնիկ հավայացիներ և Օվկիանիայի բնակիչներ – 0,05 %, այլ ռասաների ներկայացուցիչներ – 5,56 %, երկու կամ ավելի ռասաների ներկայացուցիչներ – 2,19 %: Իսպանախոսները կամ լատինոամերիկացիները կազմում են բնակչության 12,15 %–ը (անկախ ռասայից)։
Բնակչության տարիքային կազմը հետևյալն էր՝ 27,7 % - մինչև 18 տարեկան, 11,3 % - 18-24 տարեկան, 37 % - 25-44 տարեկան, 19 % - 45-64 տարեկան և 5 % - 65 և ավելի բարձր։ Շրջանի բնակչի միջին տարիքը 31 տարեկան է։ Յուրաքանչյուր 100 կնոջը բաժին է ընկնում 99 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 96,6 տղամարդ։ 
2014 թվականի դրությամբ բնակչության թիվը կազմում էր 753 363 մարդ։ Բնակչության խտությունը կազմում էր 331 մարդ/կմ²։
Բնակչության աճի դինամիկան ըստ տարեթվերի․


== Քաղաքական դիրքորոշում ==
2008 թվականի նախագահական ընտրություններում Ջոն Մաքքեյնը ստացել է ընտրողների ձայների 61,63 %-ը, իսկ դեմոկրատ Բարաք Օբաման՝ 37,47 %-ը։
Տեխասյան ներկայացուցիչների պալատում Դենտոն շրջանը մտնում է 63-րդ, 64-րդ և 65-րդ շրջանի կազմի մեջ։ Շրջանի շահերը ներկայացնում են Ֆլայեր Մաունդ քաղաքից Թեն Պարկերը, Լեյք-Դալասից Միրա Քրոունոուվերը և Քերոլթոնից Բարտ Սոլոմոնսը։


== Պատկերասրահ ==


== Ծանոթագրություններ ==
Dangerous Woman (երգ)

Անվան այլ կիրառումների համար տե՛ս՝ Dangerous Woman (այլ կիրառումներ)Dangerous Woman (հայերեն՝ Վտանգավոր կին), ամերիկացի երգչուհի Արիանա Գրանդեի սինգլը։ Երգը թողարկվել է 2016 թվականի մարտի 11-ին որպես իր երրորդ ստուդիական Dangerous Woman ձայնասկավառակի լիդ-սինգլ։


== Ձայնագրություն և թողարկում ==
Focus երգից հետո թողարկվել է որպես երրորդ՝ Dangerous Woman ձայնասկավառակի առաջին սինգլ։ Երգը մի շարք չարթերում առաջնային հորիզոնականներ է զբաղեցրել թոփ-տասնյակներում։ Չնայած դրան՝ Գրանդեն որոշել է վերանվանել իր ձայնասկավառակը՝ Moonlight-ը փոխարինելով Dangerous Woman-ով։ Ապա և նա թողարկել է նույնանուն սինգլը։ Երգչուհու խոսքերով՝ Moonlight-ը հիանալի երգ և հիանալի անվանում է։ Այն շատ ռոմանտիկ է, և դա որոշակիորեն կապ է հաստատում հին ու նոր երաժշտության միջև, սակայն Dangerous Woman-ը ավելի ուժեղ է։ 2016 թվականի մարտի 10-ին Գրանդեն թողարկել է այս երգի րոպեանոց թրեյլերը հատուկ CBS-ի Victoria's Secret Swim Special հաղորդման համար։ 2016 թվականի մարտի 11-ին երգը ամբողջապես թողարկվել է թվային ներբեռնմամբ։


== Տեսահոլովակ ==
Գրանդեն թողարկել է տեսահոլովակը 2016 թվականի մարտի 26-ին, ապա կրկին՝ 2016 թվականի մարտի 29-ին։ Երկու տեսահոլովակներից առաջինը թողարկվել է 2016 թվականի մարտի 31-ի կեսգիշերին Youtube-ի Vevo ալիքում։ Տեսահոլովակում նա հագել է հատուկ կոստյում նույն անունով, ինչ կրում է երգը։ Գլխին կրում է նապաստակի ականջներ՝ պատրաստված լատեքսից։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Տեսահոլովակ
Վարշավայի գեղարվեստի ակադեմիա

Վարշավայի գեղարվեստի ակադեմիա (լեհ.՝ Akademia Sztuk Pięknych w Warszawie), կիրառական արվեստի և կերպարվեստի բարձրագույն ուսումնական հաստատություն Լեհաստանի մայրաքաղաք Վարշավայում։


== Պատմություն ==
Ակադեմիան կազմավորվել է 1812 թվականին որպես Վարշավայի համալսարանի արվեստի բաժին։ Որպես առանձին կառույց հիմնադրվել է 1844 թվականին Լեհաստանի բաժանումների ժամանակ։ 1904 թվականին անվանվել է Վարշավայի գեղարվեստի դպրոց, 1932 թվականին՝ ակադեմիա, 1957 թվականին՝ Գեղարվեստի ակադեմիա։ Ի սկզբանե կառույցը իր սեփական շենքը չի ունեցել, և դասերը կազմակերպվել են քաղաքի տարբեր վայրերում։ Ակադեմիայի ներկայիս շենքը կառուցվել է 1911 թվականին ճարտարապետ Ալֆոնս Գրավիերի կողմից։ Շենքի կառուցումն ավարտվել է նախքան Առաջին աշխարհամարտը։


== Ֆակուլտետներ ==
Գեղանկարչության ֆակուլտետ
Քանդակագործության ֆակուլտետ
Գրաֆիկական արվեստի ֆակուլտետ
Արվեստի գործերի պահպանման և վերականգնման ֆակուլտետ
Ներքին դիզայնի ֆակուլտետ
Դիզայնի ֆակուլտետ
Մեդիա արտի ֆակուլտետ


== Հայտնի անձինք ==
Մագդալենա Աբականովիչ (1930 -)
Պյոտր Աբրազցևսկի (1932 - 1939)
Միրոսլավ Բալկա (1958 -)
Մարիան Ճապլա (1946 -)
Վլադիսլավ Սկոչիլյաս (1883-1934)
Ալեքսանդր Սոխաճևսկի (1843-1923)
Վոյցեխ Գերսոն (1831 - 1901)
Յուզեֆ Ճայլովսկի (1872-1947)
Խայմ Գոլդբերգ (1917 - 2004)
Կալի (1918 - 1998)
Դավիդ վան դե Կոպ (1937-1994)
Նաթան Ռապոպորտ (1911-1987)
Թեոդոր Ռիգեր (1841-1913)
Անջեյ Սադովսկի (1926-2009)


== Ծանոթագրություններ ==


== Արտաքին հղումներ ==
Պաշտոնական կայքը (լեհ.)